สวัตดีครับ ผมมีรอยเป็นเส้นขึ้นที่หัวน้องชายนูนเหมือนเส้นเลือด2เดือนแล้วยังไม่หายอันตรายไหมครับ
สวัสดีค่ะ รอยเป็นเส้นเหมือนเส้นเลือด ที่ปลายอวัยวะเพศชาย อาจเป็น1. หลอดเลือดฝอย ที่ไปเลี้ยงอวัยวะเพศชาย2. รอยแผลเป็น ที่เกิดตามหลังจากการเป็นแผล เช่น การโดนขีดข่วน3. หากเป็นตุ่มที่นูนขึ้นมา อาจเป็น- pearly penile papules หรือโรคผื่นนูนพีพีพี ไม่ได้จัดเป็นโรค เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต มักไม่มีอาการเจ็บหรือคัน- fordyce spot (ต่อมไขมัน) ลักษณะคือ เป็นเม็ดหรือตุ่มนูนสีขาว หรือเหลืองอ่อน อาจพบเม็ดเดียวหรือหลายเม็ด ไม่คันและไม่เจ็บ- หูดหงอนไก่ ติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ อาจพบจุดเดียวหรือหลายจุด มักไม่มีอาการ แต่อาจทำให้เกิดอาการคันได้เล็กน้อยหากเป็นมานาน 2 เดือนแล้ว รอยไม่ขยายขึ้น ไม่เพิ่มจำนวนมากขึ้น ไม่คัน ไม่เจ็บ ไม่ปวด ก็อาจเป็นหลอดเลือดฝอยที่พบเป็นปกติ หรือรอยแผลเป็นก็ได้ แต่หากไม่แน่ใจ หรือรอยมีการขยายใหญ่หรือยาวขึ้น หรือมีอาการผิดปกติต่างๆ ก็ควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปแกะ เกา บีบ รอยที่เป็นอยู่ ไม่ทายาใดๆ ไป และรักษาความสะอาดอวัยวะเพศ โดยการถลกหนังหุ้มปลาย ล้างให้สะอาดทุกครั้งเมื่ออาบน้ำค่ะ